*Projekts*

LATVIJAS REPUBLIKAS MINISTRU KABINETA

**SĒDES PROTOKOLS**

|  |  |  |
| --- | --- | --- |
| Rīgā | Nr. \_\_ | 2015. gada \_\_\_\_\_. \_\_\_\_\_\_\_\_\_\_ |

\_\_\_\_\_ **.§**

**Informatīvais ziņojums par Eiropas Reģionālās attīstības fonda līdzfinansētā projekta „Vēsturiski piesārņoto vietu „Inčukalna sērskābie gudrona dīķi” sanācijas darbi” turpmāku īstenošanu**

**TA-** \_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(K.Gerhards)

1. Pieņemt zināšanai Vides aizsardzības un reģionālās attīstības ministrijas (turpmāk – VARAM) informatīvo ziņojumu par Eiropas Reģionālās attīstības fonda līdzfinansētā projekta „Vēsturiski piesārņoto vietu „Inčukalna sērskābie gudrona dīķi” sanācijas darbi” (turpmāk – Projekts) turpmāku īstenošanu.
2. VARAM nodrošināt Projekta grozījumu priekšlikuma izstrādi un sadarbībā ar Finanšu ministriju Eiropas Komisijas noteiktajā termiņā iesniegt tos Eiropas Komisijā, paredzot Eiropas Savienības fondu 2007.-2013.gada plānošanas perioda Projektā (Projekta 1.posms) līdz 2015.gada 31.decembrim paveiktās darbības, savukārt Eiropas Savienības fondu 2014.-2020.gada plānošanas perioda Projektā (Projekta 2.posms) – darbības Projekta pabeigšanai, ņemot vērā maksimālās paredzamās Projekta pabeigšanas izmaksas, tajā skaitā ar Projekta vadību saistītās izmaksas.
3. VARAM, ņemot vērā Projekta pabeigšanai nepieciešamo iepirkumu rezultātus, ne vēlāk kā līdz 2016.gada 30.decembrim izvērtēt un noteiktā kārtībā iesniegt Ministru kabinetā priekšlikumu Projekta pabeigšanas finansēšanai Eiropas Savienības fondu 2014.-2020.gada plānošanas perioda ietvaros, kas ir ar mazāko iespējamo negatīvo ietekmi uz valsts budžetu, prioritāri kā finanšu avotu izvērtējot VARAM kā Eiropas Savienības fondu 2014.-2020.gada plānošanas perioda atbildīgajai iestādei pieejamo finansējumu.
4. Atļaut Valsts vides dienestam uzņemties saistības Projekta īstenošanas turpināšanai Projektam piešķirtā atlikušā un pieejamā finansējuma ietvaros, tostarp par juridiskajiem pakalpojumiem, izpētes darbu veikšanu un Projekta vadību, vienlaikus nodrošinot izmaksu ekonomiskumu un lietderību.

Ministru prezidente L.Straujuma

Valsts kancelejas direktors M.Krieviņš

Vides aizsardzības un

reģionālās attīstības ministrs K.Gerhards

Vīza: Valsts sekretārs G.Puķītis

18.09.2015. 14:05

254

Līga Kalvāne

Tālr. 66016570

e-pasts: [Liga.Kalvane@varam.gov.lv](mailto:Liga.Kalvane@varam.gov.lv)